Държавен вестник, бр. 11, 2016 г., стр. 37

БРОЙ  11	
Д Ъ Р Ж А В Е Н  В Е С Т Н И К 	
СТР.  37  
Чл. 3. (1) Собствениците на употребяваната 
техника подават до центровете за изпитване 
и сертифициране към МЗХ заявление за из-
вършване на изпитване и оценка за съответ-
ствие по образец съгласно приложение № 1.
(2) Към заявлението по ал. 1 се при-
лага копие от документ за платена такса 
по тарифата по чл. 17, ал. 1 от Закона за 
регистрация и контрол на земеделската и 
горската техника. 
Чл. 4. (1) Употребяваната техника се 
предоставя за извършване на изпитване и 
оценка за съответствие:
1. напълно комплектувана, в работо­
способно състояние, изправна, регулирана, 
функционално годна, заредена с гориво, а 
несамоходната техника при необходимост 
агрегатирана към подходящо енергетично 
средство;
2. управлявана от правоспособен оператор 
или водач;
3. придружена с инструкция за експлоа-
тация на български език.
(2) Когато методите на изпитване изискват 
това, техниката по ал. 1 се предоставя на 
територията на центровете за изпитване и 
сертифициране към МЗХ.
Чл. 5. (1) При представена за изпитване и 
оценка техника без идентификационен номер, 
чийто оригинален идентификационен номер 
може да се установи, възстановяването се 
извършва по ред, определен със заповед на 
министъра на земеделието и храните или 
от оправомощено от него длъжностно лице.
(2) Тракторни ремаркета, на които няма 
нанесен от производителя идентификаци-
онен номер, се регистрират с номер, оп-
ределен с констативен протокол съгласно 
приложение № 2.
(3) Центровете за изпитване и сертифи-
циране към МЗХ поддържат регистър на 
възстановените идентификационни номера 
по ал. 1 и 2.
Чл. 6. (1) Когато при извършване на изпит-
ване и оценка за съответствие се установят 
несъществени несъответствия, същите се 
отстраняват от заявителя на място.
(2) Когато при извършване на изпитване и 
оценка за съответствие се установят същест-
вени несъответствия, се издава констативен 
протокол по образец съгласно приложение 
№ 3 за отстраняване на несъответствията в 
14-дневен срок.
Чл. 7. (1) За резултатите от изпитването и 
оценката за съответствие се съставя протокол 
по образец, който се утвърждава със заповед 
на министъра на земеделието и храните или 
упълномощено от него длъжностно лице.
(2) Когато заключението от изпитването и 
оценката за съответствието е положително, 
министърът на земеделието и храните или 
оправомощено от него длъжностно лице 
издава удостоверение за съответствие по 
образец съгласно приложение № 4 и прото-
кол за техническа идентификация съгласно 
приложение № 5.
(3) Когато заявителят не отстрани конста-
тираните несъответствия в срока по чл. 6, 
ал. 2, се съставя протоколът по ал. 1, без 
да се издава удостоверение за съответствие 
и протокол за техническа идентификация.
(4) Протоколът по ал. 3 заедно с оком-
плектуваната административна преписка 
по заявлението за изпитване и оценка на 
съответствието се изпраща в МЗХ.
(5) Министърът на земеделието и храни-
те или оправомощено от него длъжностно 
лице въз основа на документите по ал. 4 
постановява отказ, който се съобщава на 
заявителя и може да бъде обжалван по реда 
на Административнопроцесуалния кодекс.
Допълнителна разпоредба
§ 1. По смисъла на тази наредба:
1. „Изпитване“ е дейност, при която се 
измерва стойността на параметър.
2. „Оценка за съответствие“ е дейност, при 
която се установява наличието на характе-
ристика, съответстваща или несъответстваща 
на изискванията за безопасност.
3. „Пускане на пазара на употребявана 
техника, включително превозни средства и 
машини за земни работи“ е всяка доставка 
на употребявана техника и дистрибуция или 
използване на пазара в процеса на търговска 
дейност.
4. „Употребявана техника“ е техника, об-
разци от която са били пуснати в употреба и 
регистрацията є по Закона за регистрация и 
контрол на земеделската и горската техника 
и/или Закона за движение по пътищата е 
била прекратена, както и техника, внесена 
като употребявана от трети страни.
Заключителни разпоредби
§ 2. Наредбата се издава на основание 
чл. 10, ал. 3 от Закона за регистрация и 
контрол на земеделската и горската техника.
§ 3. Тази наредба отменя Наредба № 24 
от 2006 г. за реда за пускане на пазара на 
употребявана земеделска и горска техника 
и машини за земни работи (обн., ДВ, бр. 21 
от 2006 г.; изм., бр. 65 от 2011 г. и бр. 65 от 
2012 г.).
§ 4. Тази наредба влиза в сила от деня на 
обнародването є в „Държавен вестник“.
Министър: 
Десислава Танева